คุกเกริกเกียรติ20ปีปรับ1.4หมื่นล.ไม่จ่ายยึด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ศาลอุทธรณ์จำคุก เกริกเกียรติ ชาลีจันทร์ กับพวกฐานยักยอกเงินแบงก์บีบีซี 20 ปี ปรับ 1.4 หมื่นล้าน ไม่ชำระให้ยึดทรัพย์
ศาลอุทธรณ์พิพากษายืนให้จำคุกนายเกริกเกียรติ ชาลีจันทร์ อดีตกรรมการผู้จัดการใหญ่ ธนาคารกรุงเทพฯ พาณิชย์การ หรือบีบีซี ใน 5 กระทง เป็นเวลา 50 ปี และให้ปรับเป็นเงิน 472.12 ล้านเหรียญสหรัฐ คิดเป็นเงินไทยร่วม 1.41 หมื่นล้านบาท ในความผิดฐานยักยอกทรัพย์และ พ.ร.บ.หลักทรัพย์และตลาดหลักทรัพย์ พ.ศ. 2535 
นายเกริกเกียรติร่วมกับพวก และนายราเกซ สักเสนา อดีตที่ปรึกษานายเกริกเกียรติ อนุมัติสินเชื่อให้ธนาคารและบริษัทเอกชนซื้อหุ้นเพิ่มทุนแบงก์บีบีซีปี 25382539 โดยฝ่าฝืนคำสั่งธนาคารแห่งประเทศไทย (ธปท.) และนำเงินที่ขายหุ้นไปเป็นประโยชน์พวกตัวเอง
อย่างไรก็ดี ตามกฎหมายเมื่อรวมลงโทษทุกกระทงความผิดแล้วให้จำคุกได้ไม่เกิน 20 ปี ศาลจึงให้จำคุกนายเกริกเกียรติจำเลยที่ 1 ไว้ 20 ปี
นอกจากนี้ ยังมีคำสั่งให้จำคุกนายจิตตสร ปราโมช ณ อยุธยา อดีตรองผู้อำนวยการ สำนักกรรมการผู้จัดการใหญ่ ม.ร.ว.ดำรงเดช ดิศกุล อดีตรองผู้บริหารอาวุโส สำนักบริหารเงินและวิเทศกิจ และ ม.ร.ว.สุภาณี สารสิน หรือ ดิศกุล อดีตรองผู้อำนวยการฝ่ายการตลาด จำเลยที่ 24 คนละ 6 ปี 8 เดือน และปรับ 6.66 แสนบาท โดยให้นายเกริกเกียรติกับพวก ร่วมกันชดใช้เงิน 167 ล้านเหรียญสหรัฐ หากไม่ชำระค่าปรับให้จัดการยึดทรัพย์สิน
ศาลเห็นว่าพฤติกรรมการให้เงินสินเชื่อกับหลายบริษัทที่นายราเกซก่อตั้งขึ้นนำกลับมาซื้อหุ้นเพิ่มทุนบีบีซี ก่อนจะโอนกลับเข้าสู่บัญชีจำเลยที่ 24 โดยจำเลยกับพวกนำหุ้นบีบีซีที่บริษัทพวกจำเลยซื้อมาไปขายในราคาสูงกว่าที่ซื้อ เป็นการเก็งกำไร มีการวางแผนสลับซับซ้อน พวกจำเลยจึงรู้เห็นและร่วมกระทำผิด